เรื่องร้องเรียน (ถนน,ความสะอาด) วันที่ 2023-02-08 02:55:17 — แขวงบางชัน เขตคลองสามวา จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660005128

ขอความช่วยเหลือแก้ไขปัญหากรณีได้รับความเดือดร้อนจากบ่อขยะ บริเวณ ซอยนิมิตรใหม่ 40 ถนนนิมิตใหม่ แขวงสามวาตะวันออก เขตคลองสามวา กรุงเทพมหานคร เนื่องจากผู้ร้องแจ้งว่าบริเวณดังกล่าวเมื่อประมาณ 2 ปีที่ผ่านมามีการมีการจัดทำบ่อขยะขึ้นภายในโครงการฯ บนพื้นที่ดินแปลงที่ว่างเปล่าที่ตั้งอยู่ภายในโครงการฯ ซึ่งคาดว่าการจัดทำบ่อขยะดังกล่าวนั้นเป็นการจัดทำขึ้นโดยฝ่ายสาธารณูปโภค ซึ่งเป็นฝ่ายที่ดูแลความสะอาดของหมู่บ้าน และมีการเรียกเก็บเงินจากคนที่นำขยะไปทิ้ง และบุคคลที่นำขยะไปทิ้งนั้นคาดว่าน่าจะเป็นบุคคลที่ทำงานให้กับโครงการ และบ่อขยะดังกล่าวตั้งอยู่ห่างจากบ้านเรือนของประชาชนในระยะทางไม่เกิน 1 กิโลเมตร แต่มีการนำขยะไปทิ้งเพ่นพ่านตลอดเส้นทางบริเวณ และมีการนำขยะไปทิ้งสะสมจำนวนมาก ได้รับปัญหาเรื่องกลิ่นเหม็นจากขยะ มีการเผาขยะอยู่ตลอดบ่อยครั้งด้วย และมีการทิ้งขยะลงแม่น้ำลำคลอง ส่งผลให้ได้รับความเดือดร้อนเป็นอย่างมาก ประสบปัญหามาเป็นระยะเวลาประมาณ 1-2 ปีแล้ว  เบื้องต้นได้ติดต่อแจ้งเรื่องไปยังสำนักงานเขตคลองสามวาฝ่ายเทศกิจและฝ่ายสิ่งแวดล้อมแล้ว และมีเจ้าหน้าที่เข้ามาตักเตือนบอกกล่าวแล้วแต่ทางโครงการฯ ไม่มีการดำเนินการแก้ไขปัญหา ต่อมาผ่านไปเป็นระยะเวลาหลายเดือนผู้ร้องก็ได้ติดต่อแจ้งเรื่องไปยังกรมควบคุมมลพิษ ทางกรมควบคุมมลพิษได้ส่งเรื่องต่อมายังสำนักงานเขตคลองสามวา ต่อมาเจ้าหน้าที่ของสำนักงานเขตคลองสามวาก็ได้เข้ามาแจ้งตักเตือนบอกกล่าวให้ทางโครงการแก้ไข ทางโครงการก็ได้มีการแก้ไขแต่ก็ไม่ได้มีการแก้ไขอย่างแท้จริงเพียงแค่ไถกลบจุดเดิม ไม่มีการเคลียร์เศษขยะมูลฝอยออกไป และมีการย้ายจุดทิ้งขยะแต่จุดที่ย้ายมาใหม่ก็ไม่ได้ห่างจากจุดเดิมไม่ถึง 1 กิโลเมตร จึงประสงค์ให้หน่วยงานที่เกี่ยวข้องช่วยเหลือแก้ไขปัญหากรณีได้รับความเดือดร้อนจากบ่อขยะบริเวณดังกล่าว เพื่อบรรเทาความเดือดร้อนของผู้ร้องและประชาชนในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata